En empreses no obertes al públic, un cop la persona treballadora estigui al seu lloc de treball (asseguda i/o fent una tasca que no comporti mobilitat) i amb totes les mesures necessàries, pot prescindir de la mascareta malgrat que continua sent recomanable.
En canvi, serà obligatòria per a tots els desplaçaments que es facin a l'interior del centre de treball (entrades, sortides, lavabo...).
També es podrà prescindir de la mascareta en aquelles feines que impliquin un gran esforç físic, independentment de si es duen a terme a l'interior o a l'exterior (per exemple, en treballs vinculats a la construcció) i sempre que es pugui garantir la seva seguretat i salut.
Dels 6 anys en endavant és obligatori sempre que no tinguin contraindicació.
I dels 3 als 5 anys és recomanable.
En general, l'has d'utilitzar sempre que surtis de casa.
En l'àmbit comunitari, pots utilitzar mascaretes higièniques (de roba) o quirúrgiques.
I en l'àmbit laboral, les mascaretes indicades pel Servei de Prevenció de Riscos Laborals.
La pantalla facial és complementària a l'ús de la mascareta i està indicada en situacions amb risc d'esquitxades (per exemple, si s'està ajudant a una persona dependent en tasques com l'alimentació o la higiene).
Per tant, encara que s'utilitzi pantalla facial, cal portar mascareta.
Tant les mascaretes quirúrgiques com les higièniques s'han de renovar diàriament.
Les mascaretes higièniques (de roba) s'han de rentar a elevada temperatura (>60oC).
Cal rentar-se les mans o aplicar-hi gel hidroalcohòlic abans i després de fer-ho i seguir les indicacions d'aquest vídeo.
És recomanable desar la mascareta en una bossa de paper.
També podem utilitzar una bossa de roba si la rentem cada vegada que canviem de mascareta a alta temperatura (>60oC).
No és recomanable posar-se la mascareta sota la barbeta, al colze, al canell, etc. mentre no se'n fa us.
Les mascaretes d'un sol ús s'han de llençar al rebuig.
Si tens febre, tos, sensació de falta d'aire, malestar general, diarrees o vòmits, has de:
Seguidament el teu metge o metgessa avaluarà els símptomes i, si és necessari, et farà la prova PCR.
Podràs consultar els resultats a través de La Meva Salut.
Cal que identifiquis les persones amb qui has estat en contacte estret des de les 48 hores prèvies als símptomes i les reportis.
Ho podràs fer conjuntament amb el teu professional sanitari o a través del formulari que rebràs per missatge SMS o per correu electrònic.
Els contactes estrets són les persones amb qui s'ha compartit espai a menys de 2 metres de distància, durant més de 15 minuts, des de les 48 hores prèvies a l'inici dels símptomes.
Si ets un contacte estret, rebràs una trucada o un missatge que t'informa que ets un contacte estret d'una persona diagnosticada i t'indica les mesures que has de prendre:
Si estàs treballant i no ho pots fer des de casa, rebràs la informació per tramitar la baixa laboral.
Si en finalitzar el confinament no has tingut cap símptoma, rebràs un missatge o trucada que t'informa que pots retornar a la teva rutina habitual.
Pots fer-ne el seguiment de dues maneres:
Si ets un cas positiu de COVID-19, rebràs un missatge SMS i un correu electrònic o una trucada informativa sobre el que has de fer:
En el cas que sigui necessari tramitar la baixa laboral, ho pots fer a través de La Meva Salut, on trobaràs el servei de l'eConsulta per contactar amb el teu professional d'atenció primària.
No està permès fumar a la via pública o en espais a l'aire lliure quan no es pugui respectar una distància mínima interpersonal de, al menys, 2 metres.
Aquesta limitació és aplicable també per a l'ús de qualsevol altre dispositiu d'inhalació de tabac, pipes d'aigua, catximba o similars.
És una mesura que consisteix a mantenir aïllades les persones que estan afectades pel virus, o poden estar-ho, i d'aquesta manera tallar la cadena de transmissió.
La UE i l'OMS el recomanen com una de les mesures més efectives per reduir la transmissió del virus.
Els professionals sanitaris decideixen si la persona és candidata a l'aïllament domiciliari, tot avaluant els criteris clínics i les circumstàncies de l'entorn sanitari i social.
Segons la valoració individual de cada cas, els professionals sanitaris determinen la durada i el seguiment que se'n fa.
És important estar localitzable i seguir en tot moment les seves instruccions.
Es pot seguir convivint amb les persones de la llar, sempre que s'extremi el distanciament sobretot amb persones de més de 65 anys, persones amb malalties cròniques, gestants i infants menors de 5 anys.
Característiques que ha de tenir l'habitació de la persona aïllada:
Mesures que ha de prendre la persona aïllada:
Mesures que han de prendre les persones que conviuen amb la persona aïllada:
S'ha de designar una única persona com a cuidadora principal i totes les persones que estan en contacte amb la persona afectada han d'extremar les mesures de precaució.
S'han posat en marxa cribratges massius amb proves PCR a diversos municipis de Catalunya.
Pots consultar on es fan i l'horari en aquesta pàgina: https://web.gencat.cat/ca/activem/cribratges-massius/
Es poden fer el test les persones sense símptomes, en cada municipi o barri es determina la franja d'edat.